# name
Acinetobacter sp: importància com a patogen nosocomial en l'actualitat

# metadata.dc.description.abstract[].value
El gènere Acinetobacter està format per bacils gramnegatius immòbils àmpliament distribuïts en la natura. Des de la seva descripció, els membres d'aquest gènere han patit nombrosos canvis taxonòmics, en part a causa de l'absència de característiques bioquímiques diferencials. Els avenços en les tècniques d'hibridació d'àcid desoxiribonucleic (DNA) han permès la identificació de 21 grups o genoespècies dins del gènere Acinetobacter. La majoria de laboratoris de microbiologia clínica no disposen de tècniques genètiques, i per tant la identificació es basa en proves fenotípiques tradicionals com la utilització de carbohidrats, el creixement a diferents temperatures (37ºC, 41ºC i 44ºC) i l'hemòlisi, entre d'altres. La principal espèciemassociada a infecció és A. baumannii, mentre que altres espècies com A. Iwoffii o A. haemolyticus s'aïllen amb poca freqüència en les mostres clíniques.

# metadata.dc.publisher[].value
Acadèmia de Ciències Mèdiques i de la Salut de Catalunya i de Balears

# metadata.dc.source[].value
Articles publicats en revistes (Patologia i Terapèutica Experimental)

# metadata.dc.title[].value
Acinetobacter sp: importància com a patogen nosocomial en l'actualitat